Na temelju članka 61a. Zakona o državnim službenicima (Narodne novine, broj 49/12-pročišćeni tekst) sukladno Uredbi o uvjetima i načinu izbora osoba na stručno osposobljavanje bez zasnivanja radnog odnosa u državnim tijelima (Narodne novine, broj 100/11) i Planom prijma na stručno osposobljavanje bez zasnivanja radnog odnosa u Ministarstvo regionalnoga razvoja i fondova Europske unije za 2012. godinu KLASA: 130-01/11-02/16 URBROJ: 538-02-2/0074-12-11 od 25. rujna 2012., Ministarstvo regionalnoga razvoja i fondova Europske unije, objavljuje

**JAVNI POZIV  
za prijam polaznika na stručno osposobljavanje za rad bez zasnivanja radnog odnosa u  
Ministarstvo regionalnoga razvoja i fondova Europske unije**

**Osobe se primaju na stručno osposobljavanje na vrijeme od 12 mjeseci za sljedeća radna mjesta:**

**UPRAVA ZA STRATEŠKO PLANIRANJE**

**Sektor za programe EU**

**Služba za koordinaciju programa tranzicijske i tehničke pomoći EU**

**Odjel za koordinaciju programa jačanja institucionalne sposobnosti I**

1. *stručni suradnik/ica – 1 polaznik/ica*

Uvjeti:

- magistar struke ili stručni specijalist ekonomije ili prava

- dobro poznavanje engleskog jezika i sposobnost jasne komunikacije na engleskom jeziku

- napredno znanje rada na osobnom računalu

**UPRAVA ZA UPRAVLJANJE OPERATIVNIM PROGRAMIMA**

**Sektor za provedbu operativnih programa za strukturne fondove i kohezijski fond**

**Služba za pravila, procedure i osiguranje kvalitete provedbe operativnih programa**

**Odjel za metodologiju i procedure**

1. *stručni suradnik/ica – 1 polaznik/ica*

Uvjeti:

- magistar struke ili stručni specijalist ekonomije ili prava

- dobro poznavanje engleskog jezika i sposobnost jasne komunikacije na engleskom jeziku

- napredno znanje rada na osobnom računalu

**UPRAVA ZA UPRAVLJANJE OPERATIVNIM PROGRAMIMA**

**Sektor za teritorijalnu suradnju**

**Služba za teritorijalnu suradnju s državama članicama EU**

**Odjel za transnacionalnu i međuregionalnu suradnju**

1. *stručni suradnik/ica – 1 polaznik/ica*

Uvjeti:

- magistar struke ili stručni specijalist ekonomije ili prava

- dobro poznavanje engleskog jezika i sposobnost jasne komunikacije na engleskom jeziku

- napredno znanje rada na osobnom računalu

**UPRAVA ZA REGIONALNI RAZVOJ**

**Sektor za politiku regionalnog razvoja**

**Služba za politiku regionalnog razvoja i koordinaciju**

**Odjel za politiku regionalnog razvoja**

1. *stručni suradnik/ica – 1 polaznik/ica*

Uvjeti:

- magistar struke ili stručni specijalist ekonomije ili građevinarstva

- dobro poznavanje engleskog jezika i sposobnost jasne komunikacije na engleskom jeziku

- napredno znanje rada na osobnom računalu

**UPRAVA ZA REGIONALNI RAZVOJ**

**Sektor za politiku regionalnog razvoja**

**Služba za provedbu EU programa regionalnog razvoja**

**Odjel za uspostavu, nadzor i kontrolu sustava provedbe programa**

1. *stručni suradnik/ica – 1 polaznik/ica*

Uvjeti:

- magistar struke ili stručni specijalist prava ili ekonomije

- dobro poznavanje engleskog jezika i sposobnost jasne komunikacije na engleskom jeziku

- napredno znanje rada na osobnom računalu

**UPRAVA ZA REGIONALNI RAZVOJ**

**Sektor za otoke**

**Služba za provedbu i praćenje otočnih razvojnih programa i projekata**

**Odjel za pripremu i provedbu projekata održivog razvoja otoka**

1. *stručni suradnik/ica – 1 polaznik/ica*

Uvjeti:

- završen preddiplomski i diplomski sveučilišni studij ili integrirani preddiplomski i diplomski

sveučilišni studij ili specijalistički diplomski stručni studij, građevinarstva ili ekonomije

- znanje engleskog ili njemačkog jezika

- poznavanje rada na osobnom računalu

**UPRAVA ZA STAMBENO ZBRINJAVANJE I STATUSNA PRAVA**

**Sektor za stambeno zbrinjavanje**

**Služba za utvrđivanje prava na stambeno zbrinjavanje**

**Odjel za utvrđivanje prava na stambeno zbrinjavanje na područjima posebne državne skrbi**

1. *stručni suradnik/ica – 1 polaznik/ica*

Uvjeti:

- završen diplomski sveučilišni studij ili specijalistički diplomski stručni studij prava

-poznavanje engleskog jezika,

-poznavanje rada na osobnom računalu

**UPRAVA ZA STAMBENO ZBRINJAVANJE I STATUSNA PRAVA**

**Sektor za nadzor i koordinaciju**

**Služba za nadzor**

**Odjel za upravni nadzor i kontrolu**

1. *stručni suradnik/ica – 1 polaznik/ica*

Uvjeti:

- završen diplomski sveučilišni studij ili specijalistički diplomski stručni studij prava ili

građevinarstva

-poznavanje engleskog jezika

-poznavanje rada na osobnom računalu

Osobe trebaju ispunjavati i opće uvjete iz članka 4. st. 1. Uredbe o uvjetima i načinu izbora osoba na stručno osposobljavanje bez zasnivanja radnog odnosa u državnim tijelima, kojim je propisano da se osoba može primiti na stručno osposobljavanje bez zasnivanja radnog odnosa ako:

a) je prijavljena u evidenciju nezaposlenih osoba pri nadležnoj službi za zapošljavanje Hrvatskog zavoda za zapošljavanje, sa stečenim akademskim nazivom magistra struke ili stručnog specijalista

b) ima odgovarajući stupanj obrazovanja i struku predviđenu za obavljanje poslova radnog mjesta za čije se obavljanje prima na stručno osposobljavanje

c) nema radnog iskustva na odgovarajućim poslovima u smislu odredbi Zakona o državnim službenicima

d) za nju ne postoje zapreke za prijam u državnu službu utvrđene odredbom članka 49. stavka 1. Zakona o državnim službenicima.

Iznimno od citiranog stavka 1. podstavka a) članka 4. Uredbe o uvjetima i načinu izbora osoba na stručno osposobljavanje bez zasnivanja radnog odnosa u državnim tijelima, za osobe koje su prijavljene u evidenciju nezaposlenih osoba s akademskim ili stručnim nazivom, odnosno akademskim stupnjem stečenim prije stupanja na snagu Zakona o akademskim i stručnim nazivima i akademskom stupnju (»Narodne novine«, broj 107/07), stečeni akademski ili stručni naziv, odnosno akademski stupanj izjednačava se s odgovarajućim akademskim ili stručnim nazivom ili akademskim stupnjem u skladu s odredbom članka 14. toga Zakona.

Pored navedenih uvjeta, osobe trebaju ispunjavati i uvjet iz Zakona o poticanju zapošljavanja i voditi se u evidenciji tijela nadležnog za vođenje evidencije o nezaposlenima kao nezaposlena osoba duže od 90 dana te ne smije imati evidentiran staž u mirovinskom osiguranju niti isti staž mirovinskog osiguranja ostvariti kod inozemnog nositelja osiguranja.

Osobe koje se prijavljuju na stručno osposobljavanje bez zasnivanja radnog odnosa dužne su dostaviti svoju prijavu Ministarstvu regionalnog razvoja i fondova Europske unije, u roku od 8 dana od dana objave Javnog poziva, sa svim traženim prilozima.

Nepravovremene i nepotpune prijave neće se razmatrati.

Popis prijavljenih osoba Ministarstvo regionalnoga razvoja i fondova Europske unije, dostavlja Hrvatskom zavodu za zapošljavanje radi provjere podataka o ispunjavanju propisanih uvjeta.

Nakon utvrđivanja koje osobe ispunjavaju formalne uvjete iz Javnog poziva, Komisija za provedbu postupka prijma osoba na stručno osposobljavanje bez zasnivanja radnog odnosa, provest će postupak selekcije kroz strukturirani intervju.

Popis osoba koji ispunjavaju formalne uvjete iz Javnog poziva te vrijeme i mjesto održavanja strukturiranog intervjua bit će objavljeni na web stranici Ministarstva regionalnoga razvoja i fondova Europske unije **(www.mrrfeu.hr**.) najmanje 5 dana prije održavanja strukturiranog intervjua.

Odluku o izboru donosi potpredsjednik Vlade Republike Hrvatske i ministar regionalnoga razvoja i fondova Europske unije.

Obavijest o izboru i poziv na potpisivanje ugovora o stručnom osposobljavanju bez zasnivanja radnog odnosa bit će poslani samo izabranim kandidatima.

S kandidatom izabranim na stručno osposobljavanje zaključuje se pisani ugovor u kojem se utvrđuje radno mjesto za čije se poslove provodi stručno osposobljavanje, trajanje stručnog osposobljavanja te međusobna prava, obveze i odgovornosti ugovornih strana.

Izabrani kandidati ne ostvaruju status državnog službenika, ne zasnivaju radni odnos i primaju naknadu za rad koju osigurava Hrvatski zavod za zapošljavanje.

Po obavljenom stručnom osposobljavanju osobe imaju pravo polaganja državnog stručnog ispita.

Troškove prvog polaganja državnog stručnog ispita snosi Ministarstvo regionalnog razvoja i fondova Europske unije

U prijavi na Javni poziv osobe trebaju navesti osobne podatke (ime i prezime, datum i mjesto rođenja, adresu stanovanja, broj telefona ili mobitela, te po mogućnosti e-mail adresu) točku radnog mjesta na koje se prijavljuju te sve tražene priloge.

Uz prijavu obvezno je dostaviti sljedeće priloge i dokaze o ispunjavanju uvjeta i to:

1. životopis (vlastoručno potpisan)

2. dokaz o stečenoj stručnoj spremi (preslika diplome)

3. dokaz o hrvatskom državljanstvu (preslika domovnice)

4. dokaz o tome da nemaju odgovarajućeg radnog iskustva (preslika radne knjižice

stranice 1-7)

5. uvjerenje nadležnog suda da se protiv kandidata ne vodi kazneni postupak (ne

starije od 6 mjeseci)

Preslike traženih priloga ne moraju biti ovjerene, a osobe su prije sklapanja pisanog ugovora dužne dostaviti na uvid originalne dokumente.

Prijave s dokazima o ispunjavanju potrebnih uvjeta podnose se u roku od 8 dana od dana objave Javnog poziva, na adresu: Ministarstvo regionalnoga razvoja i fondova Europske unije, Zagreb, Trg kralja Petra Krešimira IV. broj 1, s naznakom „Javni poziv za stručno osposobljavanje“.

Ovaj Javni poziv objavit će se na web stranici Hrvatskog zavoda za zapošljavanje (www.hzz.hr) i web stranici Ministarstva regionalnog razvoja i fondova Europske unije (www.mrrfeu.hr).

KLASA: 130-01/11-02/16

URBROJ: 538-02-2/0396-12-13

Zagreb, 15. listopada 2012.